# **DECIZIA ETAPEI DE ÎNCADRARE**

## Nr. din 09.03.2018

Ca urmare a solicitării de emitere a acordului de mediu adresate de **SC OMV PETROM MARKETING SRL**, cu sediul în mun. Bucureşti, sectorul 1, str. Coralilor, nr. 22, judeţul Bucureşti, , înregistrată la APM Suceava cu nr. 1159 /07.02.2018, în baza:

**Hotărârii Guvernului nr. 445/2009** privind evaluarea impactului anumitor proiecte publice şi private asupra mediului, cu modificările şi completările şi ulterioare;

**Ordonanţei de Urgenţă a Guvernului nr. 57/2007** privind regimul ariilor naturale protejate, conservarea habitatelor naturale, a florei şi faunei sǎlbatice, cu modificǎrile şi completǎrile ulterioare, aprobată prin **Legea nr. 49/2011**,

autoritatea competentă pentru protecţia mediului APM Suceava decide, ca urmare a consultărilor desfăşurate în cadrul şedinţei Comisiei de Analiză Tehnică din data de 2.03.2018, că proiectul ***Montare SKID GPL, construire copertină SKID şi ziduri de protecţie şi reamenajări aferente în incinta Staţiei de distribuţie carburanţi PETROM 9 Vatra Dornei*** propus a fi amplasat în mun. Vatra Dornei, str. Argestru, nr. 4, nu se supune evaluării impactului asupra mediului şi nu se supune evaluării adecvate.

Justificarea prezentei decizii:

I. Motivele care au stat la baza luării deciziei etapei de încadrare în procedura de evaluare a impactului asupra mediului sunt următoarele:

a) proiectul se încadrează în prevederile Hotărârii Guvernului nr. 445/2009, anexa nr. 2., pct. 13, lit. a;

b) Lucrările propuse constau în:

* Amplasarea pe amplasamentul existent al Staţiei de distribuţie carburanţi PETROM 9 Vatra Dornei a unei instalaţii monobloc tip Skid GPL şi o copertină metalică peste skid şi reamenajările aferente pentru amplasările acestora.

Pe amplasamentul mai sus menţionat se vor amplasa următoarele construcţii şi instalaţii:

* **Instalaţie monobloc tip Skid GPL**
* **Copertină metalică peste Skid**
* **Ziduri de protecţie Skid GPL**

**SKID GPL** : pentru alimentarea autoturismelor cu GPL se va monta un ansamblu monobloc pe un cadru metalic cu sanie şi care va avea ȋn componenţă următoarele:

* un rezervor de stocare pentru GPL cu capacitatea de 5 mc, suprateran fixat pe sanie,
* o pompă centrifugă antrenată de un motor electric pentru vehicularea GPL ȋn fază lichidă de la recipient spre distribuitorul de GPL (pompa de distribuţie GPL la autoturisme),
* un distribuitor cu contor şi pistol de livrare GPL, ȋmpreună cu traseele de conducte şi armăturile aferente şi cu un cadru metalic pentru susţinerea echipamentelor.

Skidul se va livra cu toate utilajele, armăturile, aparatele, echipamentele şi conductele montate şi garantate de producător, conform legislaţiei în vigoare în România. Instalaţia monobloc tip SKID utilizată va fi autorizată ISCIR.

Rezervorul se protejează împotriva radiaţiilor solare cu vopsea albă, având proprietăţi reflectorizante.

Instalaţia monobloc tip SKID se va monta pe o platformă din beton cu înălţimea de 20 cm pentru fixarea instalaţiei.

**COPERTINA SKID GPL**: Peste ansamblul skidului GPL se va amplasa o copertină metalică, având dimensiunea de 2,56 x 3,16 m, sprijinită pe un stȃlp metalic, cu fundaţie izolată din beton armat, care va proteja skidul GPL de intemperii.

Descărcarea GPL-ului din cisterne în rezervorul de stocare se va realiza pe **platforma de descărcare**, amplasată în aer liber, având stratul de uzură realizat din beton. Aceasta va fi delimitată de restul zonei prin marcaje rutiere.

**REAMENAJĂRI AFERENTE:**

Pentru amplasarea SKID-ului şi datorită necesităţii respectării distanţelor faţă de obiectele de incintă, sunt necesare următoarele lucrări:

- construirea a 2 tronsoane de ziduri de protecţie în zona Skid-ului, realizate din zidărie de cărămidă cu grosimea de 0,25 m şi H= 2,50 m ;

- se va renunţa la 3 rastele de butelii şi se va menţine unul dintre ele cu relocarea acestuia, astfel încât distanţa până la limita incintei să fie de minim 4,0 m;

Caracteristicile impactului potenţial, în măsura în care aceste informaţii sunt disponibile

Intrucat functiunea de statie distributie carburanti este implementata in structura urbanistica a zonei prin functionare anterioara se considera ca fiind nesemnificativ asupra populaţiei, sănătăţii umane, faunei şi florei, solului, folosinţelor, bunurilor materiale, calităţii şi regimului cantitativ al apei, calităţii aerului, climei, zgomotelor şi vibraţiilor, peisajului şi mediului vizual, patrimoniului istoric şi cultural, şi asupra interacţiunilor dintre aceste elemente.

Natura impactului (adică impactul direct, indirect, secundar, cumulativ, pe termen scurt, mediu şi lung, permanent şi temporar, pozitiv şi negativ) -nesemnificativ

- extinderea impactului (zona geografică, numărul populaţiei/habitatelor/speciilor afectate)=nu este cazul

- magnitudinea şi complexitatea impactului = parametrii functionali sunt la aceeasi capacitate ca cei anteriori etapei de modernizare

- probabilitatea impactului=nesemnificativ

- durata, frecvenţa şi reversibilitatea impactului = nu este cazul

- măsurile de evitare, reducere sau ameliorare a impactului semnificativ asupra mediului se vor aplica conformari cu legislatia in vigoare .

- natura transfrontieră a impactului = nu este cazul

II. Motivele care au stat la baza luării deciziei etapei de încadrare în procedura de evaluare adecvată sunt următoarele:

* Nu este cazul.

Condiţiile de realizare a proiectului:

a) La finalizarea lucrărilor de amenajare, toate suprafeţele de teren afectate, vor fi amenajate şi redate, pe cât posibil, la starea iniţială;

b) La punerea în funcţiune a obiectivului, titularul are obligaţia de a solicita revizuirea autorizaţiei de mediu în baza căreia îşi desfăşoară activitatea în prezent;

Proiectul propus nu necesită parcurgerea celorlalte etape ale procedurii de evaluare adecvată (se aplică pentru proiectele pentru care autoritatea competentă pentru protecţia mediului a decis că nu este necesară parcurgerea procedurii de evaluare adecvată).

Prezenta decizie poate fi contestată în conformitate cu prevederile Hotărârii Guvernului nr. 445/2009 şi ale Legii contenciosului administrativ nr. 554/2004, cu modificările şi completările ulterioare.

**DIRECTOR EXECUTIV,**

**Gheorghe Aldea**

**Şef serviciu Avize, Acorduri, Autorizaţii, Întocmit,**

**Ing. Constantin Burciu Ing. Doru Cojocaru**